На основу Програма рада Аграрног фонда за развој пољопривреде општине Петровац на Млави за 2015. годину, а у складу са Програмом мера подршке за спровођење пољопривредне политике и политике руралног развоја општине Петровац на Млави за 2015. годину, општина Петровац на Млави и Аграрни фонд за развој пољопривреде општине Петровац на Млави, расписују

**КОНКУРС ЗА УНАПРЕЂЕЊЕ ВОЋАРСТВА КРОЗ ПОКРИВАЊЕ ДЕЛА ТРОШКОВА ПРИ КУПОВИНИ СЕРТИФКОВАНОГ САДНОГ МАТЕРИЈАЛА**

Средствима Аграрног фонда за развој пољопривреде општине Петровац на Млави (у даљем тексту: Фонд) за 2015. годину, извршиће се субвенционисање регистрованих пољопривредних газдинстава, за набавку садница јабучастог, коштичавог, језграстог и јагодастог воћа.

Право коришћења имају носиоци или чланови комерцијалног породичног пољопривредног газдинства са пребивалиштем на територији општине Петровац на Млави и активним статусом пољопривредног газдинства у 2015. години, да имају одговарајуће земљишне површине на којима ће се подизати засади у власништву или у закупу и да нису под било каквим теретом (хипотека и сл.).

Износ подстицајних средстава за набавку садног материјала износи 50% од укупног износа средстава за набавку засада воћа, без ПДВ-а, а максимално до 100.000,00 динара. Средства издвојена за ову намену износе 1.000.000,00 динара. Средства се одобравају по редоследу пријема потпуних захтева до утрошка планираних средстава.   
О захтеву за коришћење подстицајних средстава, одлучује Комисија за спровођење Конкурса. Непотпуни и неблаговремени захтеви се неће разматрати. Међусобна права и обавезе у вези са коришћењем субвенције уређују се Уговором који закључују Фонд и корисник средстава.

Потребна документација за конкурисање:   
1. Попуњен образац захтева;  
2. Потврда о активном статусу пољопривредног газдинства за 2015. годину;  
3. Извод из регистра земљишних површина или оверена фотокопија Уговора о закупу предметног земљишта;  
5. Фотокопија личне карте;  
6. Фотокопија текућег рачуна;  
7. Доказ о извршеној агрохемијској анализи земљишта на коме се планира заснивање вишегодишњег засада;

8. Рачун или предрачун за купљени садни материјал (оригинал или оверена фотокопија)

9. Отпремница

9. Сертификат о квалитету садног материјала

Подносиоци захтева који остваре право на субвенционисане саднице за подизање производних засада закључивањем уговора утврђују им се сва права и обавезе спровођења мере неге, одржавања и заштите производних засада у периоду од три године као и да приликом комисијског прегледа буде примљено најмање 90% засађених садница рачунајући од укупног броја посађених садница.

Захтев за коришћење субвенција се доставља лично, заједно са осталом документацијом, у просторијама Аграрног фонда за развој пољопривреде општине Петровац на Млави, радним даном од 07-15 часова у току трајања Конкурса. Подносилац захтева може да оствари право на коришћење субвенције само по једном захтеву. Захтев и приложена документација остају трајно у архиви Фонда и не враћају се подносиоцу. Конкурс је отворен од 01. до 08.09.2015. године или до утрошка средстава. Конкурс је објављен дана 01.09.2015. године у листу „Реч народа“ Пожаревац, на интернет страницама општине Петровац на Млави и Аграрног фонда општине, као и на огласним таблама општине и Аграрног фонда.

Све додатне информације могу се добити на телефон: 012/327-140

Број: 208 Комисија за спровођење Јавног позива  
Датум: 28.08.2015. године Председник  
Петровац на Млави инж. Добрица Илић